Der var endnu en guldmedalje til den tredobbelte verdensmester i surfingdisciplinen Stand Up Paddle (SUP), Casper Steinfath, da der onsdag eftermiddag blev afholdt europamesterskab i disciplinen Technical Race ved EM i Stand Up Paddle i Frankrig. Casper Steinfath sikrede sig sejren og kan kalde sig europamester, skriver Limfjord Update. Det 16-årige surftalent Christian "Polarbear" Andersen, som også er fra Klitmøller, hentede en femteplads i Technical Race og tog endnu et skridt i retningen af at blive Danmarks næste store internationale surfnavn. EM er ikke forbi endnu. Fredag skal surferne på vandet i disciplinen Spring.

Referat:
Det lykkedes onsdag Klitmøller-surferen Casper Steinfath at sikre sig en guldmedalje ved EM i Frankrig.